# Zmluva o dielo

Na prípravu a realizáciu prác, uzatvorená podľa §536 a násl. Obchodného zákonníka č. 513/1991 Zb. v znení neskorších právnych predpisov

uzatvorená medzi:

# Objednávateľ:

**Objednávateľ:**  **Stredná odborná škola lesnícka**

Sídlo: Akademická 16, 969 01 Banská Štiavnica

V zastúpení: Ing. Miroslav Ďurovič, riaditeľ

IČO: 00162710

DIČ: 2021622834

IBAN: SK64 8180 0000 0070 0039 4160

Zriaďovacia listina: BBSK, Banská Bystrica č. 2002/002702 vrátane doplnkov

# Zhotoviteľ :

Obchodné meno:

Sídlo:

IČO:

DIČ:

IBAN: S

# Čl. I.

**Predmet zmluvy**

1. Predmetom tejto zmluvy o dielo je záväzok zhotoviteľa vykonať pre Strednú odbornú školu lesnícku, Akademická 16, Banská Štiavnica ošetrenie stromov v Hornej Botanickej záhrade. Práce, ktoré je potrebné vykonať sú podrobne rozpísané v arboristickom prieskume.
2. Zhotoviteľ vyhlasuje, že je oprávnený vykonávať činnosti podľa tejto zmluvy a je pre tieto činnosti v plnom rozsahu odborne kvalifikovaný. V prípade, že zhotoviteľ použije na vykonanie činnosti podľa tejto Zmluvy o dielo svojich alebo iných zamestnancov, zodpovedá za poskytnuté služby a činnosti tak, akoby ich vykonal sám.
3. Zhotoviteľ sa zaväzuje dodržiavať všeobecne záväzné predpisy, špecifikácie dodané objednávateľom, vyjadrenia verejnoprávnych orgánov a poverených organizácií a podmienky tejto Zmluvy o dielo.
4. Zhotoviteľ pri realizácii prác dodrží zákon č. 543/2002 Z. z. o ochrane prírody a krajiny v znení neskorších predpisov a normu STN 837010 s názvom: Ošetrovanie, udržiavanie a ochrana stromovej vegetácie.

# Čl. II.

**Cena**

1. Cena je stanovená podľa cenovej ponuky zo dňa ................ vypracovanej na základe výzvy na predkladanie ponúk zo dňa ......2022.
2. Zhotoviteľ vykoná predmet diela v hodnote **.................** € nasledovne:

-

Zhotoviteľ nie je platca DPH. V cene sú zahrnuté všetky náklady zhotoviteľa, týkajúce sa plnenia predmetu tejto zmluvy, vrátene dopravných, mzdových nákladov a nákladov na predmet zmluvy. Celková cena sa nemôže navýšiť ani za predpokladu zvýšenia cien vstupných materiálov.

# Čl. III.

**Doba plnenia**

1. Zhotoviteľ sa zaväzuje vykonať predmet diela uvedeného v Čl. I. tejto zmluvy v termíne od ..................2022 do ..................2022.
2. Jednotlivé činnosti budú časovo vykonávané podľa potrieb v závislosti na poveternostných podmienkach.

# Čl. IV.

**Povinnosti zhotoviteľa**

1. Zhotoviteľ sa zaväzuje zhotoviť dielo podľa Čl. I. tejto zmluvy vo vlastnom mene a na vlastnú zodpovednosť.
2. Pri vykonávaní diela zhotoviteľ postupuje tak, že je viazaný pokynmi objednávateľa.
3. Zhotoviteľ sa zaväzuje, že prípadný vzniknutý drevný odpad bude uložený v kopách v areáli Hornej botanickej záhrady
4. Zhotoviteľ vykoná výrub tak, aby nebol poškodený majetok objednávateľa, prípadne tretích osôb. Pri poškodení majetku berie zhotoviteľ na seba plnú zodpovednosť za prípadné vzniknuté škody.
5. Zhotoviteľ zodpovedá za bezpečnosť osôb pohybujúcich sa v blízkosti miesta plnenia zmluvy počas vykonávania diela a je povinný riadne a viditeľne vyznačiť priestor, do ktorého je počas vykonávania diela vstup zakázaný a v ktorom hrozí nebezpečenstvo ohrozenia života a zdravia a škody na veciach.

# Čl. V.

**Povinnosti objednávateľa**

1. Objednávateľ prevezme vykonané práce na základe Preberacieho protokolu vykonaných prác, pri preberaní zákazky budú prítomní: objednávateľ, dodávateľ. Preberací protokol vykonaných prác bude platný až po podpise zápisu.
2. Objednávateľ sa zaväzuje zaplatiť zhotoviteľovi dohodnutú cenu za riadne vykonané činnosti a služby v zmysle tejto Zmluvy o dielo podľa faktúry vystavenej zhotoviteľom do 15 dní po odovzdaní diela na účet zhotoviteľa uvedeného v záhlaví tejto zmluvy.

# Čl. VI.

**Záručná doba**

1. Zhotoviteľ zodpovedá za kvalitu prevedených prác podľa tejto zmluvy.
2. Záručná doba je 24 mesiacov a začína plynúť odo dňa odovzdania diela objednávateľovi.
3. Zhotoviteľ sa zaväzuje odstrániť bezplatne oprávnené reklamácie, vady diela bez zbytočného odkladu.
4. Zhotoviteľ preberá na seba zodpovednosť za prípadný vznik škody spôsobenej neodborným vykonaním prác, a je povinný škodu v plnej miere uhradiť podľa odborného posudku a vyčíslenia finančnej škody.

# Čl. VII.

**Zmluvné pokuty**

1. Ak zhotoviteľ nesplní svoj záväzok dodať dielo v dohodnutom termíne, zaplatí objednávateľovi pokutu vo výške 0,05% z dohodnutej ceny diela za každý deň omeškania.
2. Zhotoviteľ je povinný zaplatiť objednávateľovi pokutu bo výške 0,05% z dohodnutej ceny diela za každý deň prekročenia lehoty, stanovenej v Čl. III, bod 1 tejto zmluvy.
3. V prípade omeškania objednávateľa s úhradou faktúry za predmet diela, má zhotoviteľ nárok na zmluvnú pokutu vo výške 0,05% z dlžnej sumy za každý deň omeškania.

# Čl. VIII.

**Záverečné ustanovenia**

1. Túto zmluvu je možné meniť len formou písomných dodatkov dohodnutých v celom rozsahu a podpísaných oprávnenými zástupcami oboch zmluvných strán.
2. Zmluvné strany vyhlasujú, že si túto zmluvu pozorne prečítali, jej obsahu porozumeli a na znak súhlasu s ňou ju vlastnoručne podpisujú.
3. Zmluva je vyhotovená v dvoch vyhotoveniach, z ktorých každá zmluvná strana obdrží jedno vyhotovenie.
4. Táto zmluva nadobúda platnosť dňom jej podpísania oboma zmluvnými stranami.

V Banskej Štiavnici dňa .................................

Za objednávateľa: Za zhotoviteľa:

Ing. Miroslav Ďurovič .